

Budapest Főváros XX. kerület

Pesterzsébet Önkormányzata

**PÉNZÜGYI BIZOTTSÁG**

1201 Budapest, Kossuth Lajos tér 1.

www.pesterzsebet.hu

**J E G Y Z Ő K Ö N Y V**

Készült a Pénzügyi Bizottság 2019. március 11-én 14.30 órai kezdettel, a Budapest Főváros XX. Kerület Pesterzsébeti Polgármesteri Hivatal nagytermében megtartott NYÍLT üléséről.

**Az ülésen megjelentek**:

Rostagni Attila

Somodi Klára

Komoróczy László

Dr. Michelisz Annamária

Csasznyné Kanalas Irén

Orbán János

Tóth Károly

Nemesné Németh Judit

bizottsági tagok

**Az ülésről távolmaradt:** Marton Sándorné, a bizottság elnöke - igazoltan

**Meghívott vendégek:** Szabados Ákos polgármester

Juhász Lajosné alpolgármester - jelen van

Kovács Eszter alpolgármester - jelen van

Nemes László alpolgármester

Dr. Demjanovich Orsolya jegyző - jelen van

Kócziánné dr. Pohl Mónika aljegyző – jelen van

Dr. Hangyáné Csóka Éva osztályvezető

Kernné dr. Kulcsár Dóra osztályvezető-jelen van

Kovács András osztályvezető - jelen van

Lehoczki Péterné osztályvezető - jelen van

Puskás Péter Pál osztályvezető – jelen van

Schmidtné Buda Andrea osztályvezető – jelen van

Somlainé Kóródy Éva osztályvezető

Szabó Szilvia osztályvezető-helyettes – jelen van

Kaposvári Nóra

Dr. Ríz Adrienn osztályvezető – jelen van

Dr. Serfőző Anikó osztályvezető- helyettes - jelen van

Vántsa Katalin könyvvizsgáló

**A bizottság titkára:** Drobni Viktória

Rostagni Attila: Köszönti a Pénzügyi Bizottság március havi ülésén a megjelenteket, megállapítja, hogy 8 bizottsági tag van jelen az ülésteremben, az ülés határozatképes.

Tájékoztatja a jelenlévőket, hogy a Bizottság elnöke, Marton Sándorné igazoltan távol van.

Felkéri Somodi Klára bizottsági tagot, hogy a jegyzőkönyv-hitelesítő szerepét vállalja.

Rostagni Attila: Szavazásra teszi fel, hogy Somodi Klára bizottsági tag a jegyzőkönyv-hitelesítő szerepet töltse be.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**25/2019 (III. 11.) PB sz. határozat**

A Pénzügyi Bizottság 2019. március 11-i ülésén a jegyzőkönyv-hitelesítő feladatot Somodi Klára bizottsági tag látja el.

Rostagni Attila: Szavazásra teszi fel a változatlan napirendi pontokat.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**26/2019 (III. 11.) PB sz. határozat**

**Nyílt ülés napirendi pontjai:**

**Javaslat választási plakáthelyekkel kapcsolatos döntés meghozatalára**

**(Testületi meghívó 4. napirendi pontja)**

Előadó: dr. Demjanovich Orsolya jegyző

Tárgyalja: Jogi, Igazgatási és Közbiztonsági Bizottság

Pénzügyi Bizottság

**Javaslat a CSILI Művelődési Központ 2019. évi közfoglalkoztatási programja indításának támogatására**

**(Testületi meghívó 6. napirendi pontja)**

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság,

Pénzügyi Bizottság

**Javaslat személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítására**

**(Testületi meghívó 7. napirendi pontja)**

Előadó: Szabados Ákos polgármester

Tárgyalja: Pénzügyi Bizottság

Szociális Bizottság

**Javaslat személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítására**

**(Testületi meghívó 8. napirendi pontja)**

Előadó: Szabados Ákos polgármester

Tárgyalja: Pénzügyi Bizottság

**Zárt ülés napirendi pontjai:**

**5. Javaslat Tremmel Dorina részletfizetési kérelmének elbírálására**

**6. Egyebek**

**1. napirendi pont**

**Javaslat választási plakáthelyekkel kapcsolatos döntés meghozatalára**

**(Testületi meghívó 4. napirendi pontja)**

Rostagni Attila: Megkérdezi a bizottság tagjait, van-e kérdésük, hozzászólásuk a napirendi ponthoz.

Komoróczy László: Felmerült, hogy miért két részletben történik a plakát legyártása és majd kihelyezése. Nem lehetne-e, hogy az most az Európai Uniós választásra a teljes mennyiséget legyártatni.

Dr. Demjanovich Orsolya: Úgy gondolom, hogy akadálya nincsen.

A költségvetési sort majd ehhez szükséges majd igazítani, de ezt most is meg lehet tenni akár.

A megfontolás az volt, hogy az EU-s választásra kevesebb lesz az igény, mint a helyi választásokon.

A testületi ülés előtt kérem, András, nézzék át, hogy van-e ennek akadálya, de úgy gondolom, hogy nincsen.

Rostagni Attila: Szavazásra teszi fel a Javaslat választási plakáthelyekkel kapcsolatos döntés meghozatalára című, **módosított** határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**27/2019 (III. 11.) PB sz. határozat**

A Bizottság

elfogadásra javasolja a Képviselő-testületnek a „Javaslat választási plakáthelyekkel kapcsolatos döntés meghozatalára” című előterjesztésben szereplő határozati javaslatot, azzal a módosítással, hogy a 100 új plakáthely nem két részletben, hanem egyszerre kerüljön beszerzésre.

Felelős: Rostagni Attila

Határidő: 2019.03.11.

**2. napirendi pont**

**Javaslat a CSILI Művelődési Központ 2019. évi közfoglalkoztatási programja indításának támogatására**

**(Testületi meghívó 6. napirendi pontja)**

Rostagni Attila: Megkérdezi a bizottság tagjait, van-e kérdésük, hozzászólásuk a napirendi ponthoz.

Kérdés, kiegészítés nem hangzik el.

Rostagni Attila: Szavazásra teszi fel a Javaslat a CSILI Művelődési Központ 2019. évi közfoglalkoztatási programja indításának támogatására című határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**28/2019 (III. 11.) PB sz. határozat**

A Képviselő-testület úgy dönt, hogy

1. **támogatja a közfoglalkoztatási program indítását a CSILI Művelődési Központ vonatkozásában a 2019. március 18. – 2020. február 29. közötti időintervallumban, 9 fő közfoglakoztatott** bérköltségéhez való hozzájárulás mellett,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait *a melléklet szerinti táblázatban foglaltak alapján*,

3. felkéri a polgármestert, hogy az Önkormányzat 2019. évi költségvetési rendeletének soron következő módosítása során a CSILI Művelődési Központ tekintetében az előirányzatokat a melléklet szerinti táblázatban foglaltak alapján hagyja jóvá, és az önrész összegét, 1.584.720,- Ft-ot az „Intézményi működési tartalék” sor terhére biztosítsa.

A melléklet szerinti további előirányzatokat a 2020. évi költségvetési rendeletének tervezése során tervezze meg.

4. felkéri a polgármestert, valamint a CSILI Művelődési Központ intézményvezetőjét a szükséges intézkedések megtételére.

Felelős: Rostagni Attila

Határidő: 2019.03.11.

**3. napirendi pont**

**Javaslat személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítására**

**(Testületi meghívó 7. napirendi pontja)**

Rostagni Attila: Megkérdezi a bizottság tagjait, van-e kérdésük, hozzászólásuk a napirendi ponthoz.

Kérdés, kiegészítés nem hangzik el.

Rostagni Attila: Szavazásra teszi fel a Javaslat személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosításáracímű határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**29/2019 (III. 11.) PB sz. határozat**

A Pénzügyi Bizottság elfogadásra javasolja a Képviselő-testületnek a személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítását.

Felelős: Rostagni Attila

Határidő: 2019.03.11.

**4. napirendi pont**

**Javaslat személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítására**

**(Testületi meghívó 8. napirendi pontja)**

Rostagni Attila: Megkérdezi a bizottság tagjait, van-e kérdésük, hozzászólásuk a napirendi ponthoz.

Kérdés, kiegészítés nem hangzik el.

Rostagni Attila: Szavazásra teszi fel a Javaslat személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosításáracímű határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**30/2019 (III. 11.) PB sz. határozat**

A Pénzügyi Bizottság elfogadásra javasolja a Képviselő-testületnek a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítását.

Felelős: Rostagni Attila

Határidő: 2019.03.11.

Rostagni Attila: Lezárja a nyílt ülés utolsó napirendi pontját.

k.m.f

Rostagni Attila Somodi Klára

Pénzügyi Bizottság alelnöke Jegyzőkönv-hitelesítő